
Audio-kasete islamskog sadržaja postale su veoma važno  

sredstvo u pozivanju ka Allahu,dž.š. Šta uvaženi šejh misli o njima?  

Da li imate neke savjete koji se mogu uputiti vlasnicima islamskih diskografskih kuća? 


* 
* 
* 
* 
* 
* 
* 

 
Smatram da su audio-kasete islamskog sadržaja veoma važne?

Smatram da je veoma važno posvetiti pažnju audio-kasetama sa islamskim sadržajem, jer je u njima velika korist. Međutim, savjetujem braću koja rade u ovom domenu, da akcenat ne stave na kvantitet, već na kvalitet, jer na nekim kasetama ima svega i svačega. Na njima ćeš čuti predavača koji svojim predavanjem omekšava srce, što je pohvalno, ali se u svom izlaganju vraća na slabe predaje, ili predaje koje su otvorena laž na Allahovog Poslanika, sallallahu alejhi ve sellem. Tako nastaje zlo koje je daleko veće od koristi raznježivanja srca u onih nekoliko minuta dok se kaseta sluša, jer neistina iznesena na Allahovog Poslanika, sallallahu alejhi ve sellem, duboko uđe u razmišljanja slušaoca, nakon čega ju je teško odstraniti. Smatram da su oni koji izdaju kasete islamskog sadržaja obavezni pripaziti na ovaj momenat i moraju dobro znati da će za bilo koju neispravnost u pogledu vjerovanja i morala, koja zadesi muslimane posredstvom audio-sadržaja koji su slušali, biti odgovorni pred Allahom, dž.š. Dakle, o ovome je neophodno dobro voditi računa kako ljudi ne bi krenuli pogrešnim putem i zalutali, jer kada obični ljudi čuju kasetu koja utječe na njihove osjećaje, izaziva suze i omekšava njihova srca, oni joj se jednostavno predaju, a neispravne činjenice duboko se usade u njihovo sjećanje, što je veoma opasno. 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


